text: Succes med sæsonkort til superliga 
  15 januar 2015 kl. 09.29
  For første gang nogensinde har Esbjerg fB solgt over 2.000 sæsonkort til hjemmekampene i superligaen.
  En kampagne for at sælge sæsonkort til forårets otte hjemmekampe i superligaen og en eller flere kampe i DBU Pokalen har bragt det samlede salg op på 2.042 sæsonkort. Det er en fremgang på 21 procent i forhold til 1.682 solgte sæsonkort i hele 2013-2014-sæsonen.
  - Vi besluttede inden denne sæson at stimulere interessen for vorers hjemmekampe yderligere ved at tilbyde sæsonkort til ståpladser og siddepladser på flere tribuner til skarpe priser, og det har haft en god effekt. siger Esben Svane fra Esbjerg fB.
  Forårets første hjemmekamp finder sted mandag den 2. marts kl. 19 og modstanderen er de forsvarende danske mestre AaB.
  